На основу решења Привредног суда у Ужицу Ст. бр. 18/2015 од 14.12.2015. године, а у складу са чланoвима 131., 132. и 133. Закона о стечају („Службени гласник РС“ број104/2009, 99/2011 - др. закон, 71/2012-УС и 83/2014), Националним стандардом број 5 – Национални стандард о начину и поступку уновчења имовине стечајног дужника („Службени гласник Републике Србије“ број 13/2010) и Одлуке одбора поверилаца од 28.06.2019. године, као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**АКЦИОНАРСКО ДРУШТВО „ФАБРИКА СЕДИШТА“ ПРИБОЈ –УСТЕЧАЈУ, Велимира Бандовића бб**

**ОГЛАШАВА**

**четврту продају имовине**

**јавним прикупљањем понуда**

|  |  |  |  |
| --- | --- | --- | --- |
| **Ред. бр. целине** | **Предмет продаје је непокретна и покретна имовина груписана**  **у једној имовинској целини и то:** | **Процењена вредност -дин.** | **Депозит (дин.)** |
| **1.** | Земљиште:   * **катастарска парцела 1071/1 КО Рача**, укупне површине 1.98.89 ха, од чега је 0.68.82 ха и 0.09.31 ха земљиште под зградом – објектом, улица Велимира Бандовића, врста земљишта – земљиште у грађевинском подручју, 1.20.76 ха земљиште уз зграду – објекат, врста земљишта – земљиште у грађевинском подручју, уписана у листу непокретности 850 К.О. Рача, на којој је као носилац права својине, облик друштвена својина, уписана Фабрика „Седишта“ АД Прибој, са обимом удела 1/1;   Објекти:   * **објекат осталих индустријских делатности – производна хала - седишта**, – уписан у листу непокретности број 850 К.О. Рача, као објекат број 1 на катастарској парцели број 1071/1 К.О. Рача, који има одобрење за употребу, без уписане спратности и површине објекта, површина земљишта под зградом - објектом је 6.882 m2. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године, као самостални слободностојећи објекат, спратности Пр, корисне нето површине 6.717,86 m2; * **остале зграде – управна зграда**, – уписан у листу непокретности број 850 К.О. Рача, као објекат број 2 на катастарској парцели број 1071/1 К.О. Рача, који има одобрење за употребу, без уписане спратности и површине објекта, површина земљишта под зградом - објектом је 931 m2. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године као самостални слободностојећи објекат, спратности Пр+1, корисна нето површина 1.189,68 m2 (приземље 817,10 m2 и први спрат 372,58 m2) * **надстрешница,** – објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године као самостални слободно стојећи објекат, покривних димензија измерених на лицу места 6,05 х 10,5 m, покривне површине 63,53 m2, на катастарској парцели брoj 1071/1 К.О. Рача, у њеном југозападном делу, на улазу у комплекс предузећа; * **портирница, -** објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године, као самостални слободно стојећи објекат, спратности Пр, димензија измерених на лицу места 13,60 х 13,20 m, корисне нето површине 153,34 m2, на катастарској парцели брoj 1071/1 К.О. Рача, у њеном југозападном делу, на улазу у комплекс предузећа. * **објекат стругаре** – објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године као самостални слободно стојећи објекат, правоугаоне основе, спратности Пр, димензија измерених на лицу места 7,05 х 12,20 m, корисне нето површине 83,96 m2 на катастарској парцели брoj 1071/1 К.О. Рача, у њеном источном делу, на око 20 m источно од објекта број 1; * **трафо станица** – објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изграђен 1980. године, као самостални слободно стојећи објекат, правоугаоне основе, димензија измерених на лицу места 4,86 х 4,16 m, спратности Пр, бруто површине 20,70 m2, на катастарској парцели бр. 1071/1 К.О. Рача, у њеном источном делу, на око 20 m источно од објекта број 1, а на око 8 m северно од објекта пилане; * **угљaрa** – дeпo зa угaљ, објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изгрaђeн 1980. гoдинe, као самостални слободно стојећи објекат, правоугаоне основе, димeнзиja измерених на лицу места 13,52 x 20,14 m, спратности Пр, кoрисне нeтo пoвршинa 257,82 m2, на катастарској парцели број 1024/1 К.О. Рача која је у приватној својини Цвијовић Драгослава, Цвијовић Љубомира и Цвијовић Милутина; * **рeзeрвoaр зa вoду** - објекат није уцртан у копији плана, нити евидентиран у листу непокретности. Према процени Агенције за пословне услуге „Олимпија“, судског вештака Предрага Миливојевића објекат је изгрaђeн 1980. године, као самостални слободно стојећи објекат, неправилне основе, спратности Пр, нa кaт. пaрцeлaмa брoj: 3473 КO Рaчa, која је у државној својини са правом коришћења ЈП Железнице Србије и 1076/3 К.O. Рaчa, која је у приватној својини Василић Драгољуба и Василић Милка.   Покретна имовина:   * **oпрема, машине, уређаји и инвентар** који се налазе у објектима производна хала и управна зграда, према спецификацији у прилогу продајне документације; * **22 акције Фабрике аутомобила Прибој, а.д. Прибој, ул. Радничка бб,** матични број 07210434, ПИБ 101206591 (0,0003 % учешћа у капиталу), уписане у Централни регистар хартија од вредности под редним бројем 1344. јединствене евиденције акционара; | **109.810.476,28** | **21.962.095,00** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације за имовинску целину 1 у износу од 50.000,00 динара. Профактура се може преузети сваког радног дана у периоду од 8.00 до 16.00 часова, уз обавезну најаву поверенику стечајног управника. Рок за откуп продајне документације је **03.10.2019. године**;
2. уплате **депозит** (са позивом на број имовинске целине) на текући рачун стечајног дужника број: **250-4160000085070-55 код Eurobank а.д. Београд** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 03.10.2019. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније **26.09.2019.** до 14.00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **10.12.2019.** године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10 до 14 часова, а најкасније пет радних дана пре заказане продаје (уз претходну најаву поверенику стечајног управника).

**Затворене понуде достављају се на адресу: Агенција за лиценцирање стечајних управника – Центар за стечај, Београд, Ул. Теразије бр. 23.** **Крајњи рок за достављање понуда је 10.10.2019. године до 12:00 часова.**

**У разматрање ће се узети само понуде у писаној форми, достављене у запечаћеним ковертама са назнаком „Понуда“ на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана 10.10.2019. године у 12:15 часова (15 минута по истеку рока за достављање понуда) на адреси: Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301, у присуству комисије за отварање понуда.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

**Стечајни управник спроводи јавно прикупљање понуда тако што:**

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција. Закључењу купопродајног уговора приступа се под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана закључења купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од **3 радна дана** од дана одржавања јавног прикупљања понуда.

Понуђач губи право на повраћај депозита уколико:

- не поднесе понуду, или поднесе понуду која не садржи обавезне елементе;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: повереник Петрашин Василић, контакт телефон: 064/4677771, E-mail: pvasilic@gmail.com.